Ilmandi kakójóga og tónheilun - hálsstöð 14. desember í Ljósheimum , Borgartúni 3 Miðaverð : 5.000 kr . Um viðburðinn Við bjóðum ykkur velkomin í heilandi og endurnærandi upplifun fyrir skilningsvitin með jóga , hreinum kjarnaolíum , 100% kakói frá Guatemala og tónheilun með gongi , alkemíukristalskálum og fleiri hljóðgjöfum . Þessi upplifun er sú fimmta af sjö þar sem við vinnum með hverja orkustöð fyrir sig . Nú er það hálsstöðin sem tengist tjáningu , sköpun og samskiptum . Ekki er nauðsynlegt að hafa komið á aðra viðburði og viðburðurinn fyrir byrjendur jafnt sem lengra komna . Eva Dögg Rúnarsdóttir og Kamilla Ingibergsdóttir jógakennarar og " wellness " nördar leiða ykkur í gegnum þetta ferðalag . Upplifunin kostar 5000 krónur . Takmarkað pláss er í boði og því nauðsynlegt að bóka fyrirfram . Kakóið sem við drekkum frá regnskógum Guatemala er svokallað “ ceremonial grade cacao ” og sannkölluð ofurfæða . Kakó er blóðflæðisaukandi , hefur jákvæð áhrif á úthald og orku , minnkar bólgur , ýtir undir framleiðslu á gleðiboðefninu serótónín , lækkar streituhormónið kortisól og örvar vellíðunarstöðvar í heilanum og framleiðslu á endorfíni .